da en en en fr de da id da nb da da da da da da da da da da en da da da nb nb da da en en
Med syv mand gik det - Svanholm Cricketklub
Søndag d. 11. september 2016 kl. 10:06 af Henrik Pfaff
En af de hårdeste kampe i år en svanholmer har udført – måske har træner og anfører Zishan Shahs tjans været værre – har tilkommet Søren Vestergård, der overtog old boysholdet efter Kenneth Schwaner-Hansen, der trak sig tilbage formentlig i deprimeret tilstand efter sidste år.
På papiret er der hen ved 15 mand, men når realiteterne taler, så vælter afbuddene ind.
Det gik sådan set meget godt før sommerferien, hvor f. ex. alle mand mødte frem til kampen mod Frem – der bare mødte to dage senere !!
Vi havde også et pænt hold ude mod Glostrup – her får man jo et godt traktement – men det regnede væk.
Og så katastrofen. ”Finalen” i rækken mod Køge på hjemmebane. Begge hold ubesejret – ”grosse kamp”. Men vi mødte frem med siger og skriver fem mand !!!!! Og de gjorde hvad de kunne, men fem mand er ikke nok. Så Køge vandt og vandt rækken.
Til årets slutstævne – kampen om Sherry de Terry pokalen – havde vi otte mand, indtil Jan Bøgh Nielsen blev kaldt på arbejde et par timer før kampstart.
Så var vi syv – til finalen mod Glostrup, der sendte os til gærdet.
To svanholmere Ole Mortensen og dommer Per Kyhe fremviser det besynderlige tilfælde, at både Glostrup og vi mødte frem med en pinkfarvet bold, der siges at være en kommende testbold
From gik på første bold – kastet ud af Steen Thomsen – Allan Maigård forlod arenaen efter 12 point – og så skulle resten faktisk score de tilladelige 25 point for at vi skulle have en chance.
Det gjorde de så: Morten Petersson (”tvunget” tilbage efter at have holdt op) 25x, Søren Vestergård 30x, Shafqat Riaz (første kamp i to år) 26x og sidste gærdet Dennis Zachariasson 22x og Mickey Lund (pralede af, at han for første gang scorede flere point end antal bolde han modtog 23x).
148 blev det til. Tre glostruppere ude for 39, da Maigård og to gange Zachariasson slog til og i alt lavede de 108. 2/15 til Dennis, 2/13 til Vestergård, 1/25 til Maigård.
Og så havde vi sikret os Sherry De Terry pokalen for 3 gang ud af de 7 gange, der er spillet om den.
Allan From og Morten Petersson spillede begge deres kamp nr. 700 for Svanholm. De jagter begge Flemming Søegaards kamprekord på 712 kampe.
To gange 700 kampe for Svanholm. Morten Petersson og Allan From
Vinderne: Stående bagest fra venstre; Søren Vestergård, Allan From, Morten Petersson og Dennis Zachariasson. Knælende Mickey Lund, Allan Maigård og Shafqat Riaz
Mickey Lund havde efterfølgende sørget for mad til de fire hold, der fik en hyggelig aften. Stig Hammerhøj overrakte Sherry De Terry til madproducenten, der også var anfører.
Stig Hammerhøj, Glostrup overrækker Sherry de Terry pokalen til Mickey Lund